 Imirikiti ndị otu ndọrọ ndọrọ All Progressive Grand Alliance APGA sitere ọgbọ nta nkwàdo Ọnitsha North dị na steeti Anambra emeela ngagharị iwe bànyere mpụtara nhọpụta ọchịchị ndị ụlọ ọgbakọ omebe iwu ahụ e mere nọgbọ nta nkwàdo ahụ nabalị iteghete nke ọnwa March ahọ a.  Ịkpọ ganịganị ahụ bụ nke weere ọnọdụ nokporo ụzọ ahụ e si aga nisi ụlọ ọrụ ahụ nchịkọba nhọpụta ọchịchị dị naka nala anyị, bụ Independent National Electoral Commission INEC, ngalaba ya nke steeti Anambra dị nAwka. Nke ahụ bụ nke ha mere iji katọọ mpụtara ahụ ụlọ ọrụ INEC weputara, bụ nke na-akọwa na ọ bụ maazị Douglass Egbuna nke otu ndọrọ ndọrọ Peoples Democratic Party PDP tuuru ugò na ya bụ nhọpụta, ebe ha onwe na-ekwu na ọ bụ maazị Tony Nwora nke otu ndọrọ ndọrọ APGA tuuru ùgò na ya.Nokwu ọ gwara ndị nta akụkọ banyere nke ahụ, onyeisi oche nchere oge nokpuru ọchịchị Ọnịtsha North, bụ maazị Patrick Aghamba kwùrù na mpụtara ụlọ ọrụ INEC kpọpụtara abụghịdị ihe a tụtara nakwụkwọ nọgbọ nta nkwàdo ahụ, chaa chqa, ma kpọkuo ụlọ ọrụ ahụ ka ọ kagbuo nhọpụta ma hazigharịa nhọpụta ọzọ nọgbọ nta nkwàdo ahụ iji hụ na udo na ikpe nkwụmọtọ chịrị.Notu aka ahụkwà, ọtụtụ ndị ọzọ ndị sonyere na ya bụ ngagharị iwe gwara ndị nta akụkọ, mere ka a mara na ndị otu ndọrọ ndọrọ PDP gwùrù ojoro ghe anya oghe na ya bụ ntụliaka, ọ kachasị nebe ahụ a nọrọ gụkọọ ihe a tụtara nakwụkwọ, bụ ebe ha kwuru na ndị ọrọ nchekwa na ndị ọrụ INEC gbochiri ndị otu ndọrọ ndọrọ APGA ka ha bàta mgbe a na-agụkọ ya. Ha kpọkuzịkwara ndị ụlọ ọrụ INEC ka ha na-agbaso usòrò iwu nihe ọbụla ha na-eme iji hụ na ihe ọbụla gara otu o kwesiri.Nokwu ọ gwara ndị nta akụkọ oge ọ natachara mkpesa ndị ahụ, onyeisi ngalaba nhazi nụlọ ọrụ INEC, bụ maazị Ibe Uche-Agwụ kpọkuru ma rịọ ndị ahụ ka ha wetuo obi, ọbụnadị dịka o kwere nkwa na ụlọ ọrụ ahụ ga-eleba anya na ya bụ mkpesa. Ọ kpọkuzịkwara ha notu aka ahụ ka ha wègakwa mkpesa ha naka òtù ahụ na-ahụ bànyere ikpe maka nhọpụta ọchịchị, dịka usoro iwu siri dị iji wee lebàra nke ahụ anya nke ọma. 